**Az aktuáriusi gyakorlat magyar szabványaiban használt definíciók szószedete**

**Szószedet**

**2022.04.29**

**Az aktuáriusi gyakorlat magyar szabványaiban használt definíciók szószedete**

Jóváhagyta a Magyar Aktuárius Társaság 2022.04.29

**Az AGyMSz szabványokban használt definíciók szószedete**

A jelen szószedet az aktuáriusi gyakorlat magyar szabványaiban (AGyMSz) használt valamennyi definíció egységes szószedete. A jelen szószedet nem AGyMSz szabvány, és nem rendelkezik saját hatáskörrel. Valamely AGyMSz szabványban használt kifejezés kizárólag az adott AGyMSz szabványban érvényes. A definíciókat és az [AGyMSz 1 szabványra](AGyMSz1_2015-04-28.docx) történő hivatkozásokat az AGyMSz szabványok szaggatott aláhúzással és kék betűszínnel jelölik (pl. [definíció](AGyMSz1_2015-04-28.docx#Definíció)).

A zöld színnel, dupla aláhúzással jelölt kifejezések (pl. biztosítási szerződés) a vonatkozó IFRS standardokban meghatározott fogalmak.

**Elfogadott aktuáriusi gyakorlat (AGyMSz** [**1**](AGyMSz1_2015-04-28.docx)**,** [**1A**](AGyMSz1A_2020-08-19.docx)**)** – Olyan gyakorlat(ok), amely(ek) az aktuáriusi szakmán belül általánosan megfelelőnek elismert(ek) valamely AGyMSz szabvány vagy az alkalmazandó szakmai standardok hatálya alá tartozó [aktuáriusi szolgáltatások](#aktuáriusi_szolgáltatások) nyújtása során.

**Számviteli politika (**[**AGyMSz 4**](AGyMSz4_2022-06-01.docx)) – A Nemzetközi Számviteli Standardok Testülete (International Accounting Standards Board, IASB) által a 8. számú nemzetközi számviteli standard (International Accounting Standard 8 /IAS 8/, *Számviteli politika, a számviteli becslések változásai és hibák*) 5. bekezdésében meghatározottak szerint „a beszámolót készítő gazdálkodó egység által a pénzügyi kimutatások elkészítése és bemutatása során alkalmazott konkrét elvek, alapok, konvenciók, szabályok és gyakorlatok”.

**Aktuáriusi szolgáltatások (AGyMSz** [**1**](AGyMSz1_2015-04-28.docx#AktSzolg)**,** [**1A**](AGyMSz1A_2020-08-19.docx)**,** [**4**](AGyMSz4_2022-06-01.docx)**) –** A [célfelhasználóknak](#Célfelhasználó) nyújtott, aktuáriusi megfontolásokon alapuló szolgáltatások, amelyek magukban foglalhatnak tanácsadást, illetve ajánlás, megállapítás vagy [vélemény](#Vélemény) kiadását.

**Aktuárius (AGyMSz** [**1**](AGyMSz1_2015-04-28.docx#Aktuárius)**,** [**1A**](AGyMSz1A_2020-08-19.docx)**,** [**4**](AGyMSz4_2022-06-01.docx)**) –** A Magyar Aktuárius Társaság egyéni tagja.

**Jóváhagyás napja (AGyMSz [1](AGyMSz1_2015-04-28.docx" \l "Elfogadás)) –** Az a dátum, amikor az AGyMSz szabványt a Magyar Aktuárius Társaság végleges dokumentumként jóváhagyta.

**Anti-szelekció (**[**AGyMSz 4**](AGyMSz4_2022-06-01.docx)**) –** A választási lehetőségek vagy opciók olyan módon való gyakorlása – akár induláskor, akár a későbbiekben –, amely az egyik fél előnyére, és a másik fél kárára történik.

**Kommunikáció (AGyMSz** [**1**](AGyMSz1_2015-04-28.docx#Kommunikáció)**,** [**1A**](AGyMSz1A_2020-08-19.docx)**,** [**4**](AGyMSz4_2022-06-01.docx)**) –** Minden olyan nyilatkozat (beleértve a szóbeli nyilatkozatokat is), amelyet az [aktuárius](#aktuárius) az [aktuáriusi szolgáltatásokkal](#aktuáriusi_szolgáltatások) kapcsolatban ad ki vagy tesz.

**Adatok (**[**AGyMSz 1**](AGyMSz1_2015-04-28.docx)**,** [**1A**](AGyMSz1A_2020-08-19.docx)**,** [**4**](AGyMSz4_2022-06-01.docx)**)** – Gyakran nyilvántartásokból, tapasztalatokból vagy megfigyelésekből gyűjtött tények. Az adatok általában kvantitatívak, de lehetnek kvalitatívak is. Az adatok körébe tartoznak például a tagsági vagy a kötvénytulajdonosi adatok, a kárigények adatai, az eszközök és a befektetések adatai, a működési költségek, a szolgáltatások meghatározása, valamint a szerződési feltételek. A feltételezések nem minősülnek adatoknak, de az adatokat általában felhasználják az aktuáriusi feltételezések kidolgozásához.

Általános mérési modell **(**[**AGyMSz 4**](AGyMSz4_2022-06-01.docx)**)** – A biztosítási szerződések értékelésének alapja az [IFRS 17](#IFRS17) standardban meghatározottak szerint, kivéve abban az esetben, ha az [IFRS 17](#IFRS17) standard egyszerűsítést tesz lehetővé (a díjfelosztású megközelítés esetében) vagy módosul (a [változó elvonásos modell](#Változó_elvonásos_modell) esetében).

**IFRS 17 (**[**AGyMSz 4**](AGyMSz4_2022-06-01.docx)**)** – A 17. számú, „Biztosítási szerződések” elnevezésű nemzetközi pénzügyi beszámolási standard, beleértve a Nemzetközi Pénzügyi Beszámolási Értelmezési Bizottság (International Financial Reporting Interpretations Committee, IFRIC) 2019. augusztus 16-ig kiadott bármely értelmezését.

**Nemzetközi Pénzügyi Beszámolási Standardok (IFRS standardok) (**[**AGyMSz 4**](AGyMSz4_2022-06-01.docx)**)** – A Nemzetközi Számviteli Standardok Testülete (International Accounting Standards Board, IASB) által az *Egyéb átfogó jövedelem tételeinek bemutatása (az IAS 1 standard módosításai)* révén 2011 júniusában módosított IAS 1 *A pénzügyi kimutatások prezentálása* standard 7. bekezdésében meghatározottak szerint: „A Nemzetközi Számviteli Standardok Testülete (IASB) által kibocsátott standardok és értelmezések. Ezek a következőkből állnak:

a. Nemzetközi Pénzügyi Beszámolási Standardok (IFRS standardok);

b. Nemzetközi Számviteli Standardok (IAS standardok); és

c. [Nemzetközi Pénzügyi Beszámolási Értelmezési Bizottság] IFRIC értelmezései; és

d. [a korábbi Állandó Értelmezési Bizottság] SIC értelmezései.”

**Célfelhasználó (**[**AGyMSz 1**](AGyMSz1_2015-04-28.docx#CélFelh)**,** [**1A**](AGyMSz1A_2020-08-19.docx)**,** [**4**](AGyMSz4_2022-06-01.docx)**) –** Bármely jogi vagy természetes személy (általában beleértve a [megbízót](#Megbízó) is), aki az [aktuáriusi szolgáltatások](#aktuáriusi_szolgáltatások) eredményét az [aktuárius](#aktuárius) által nyújtott szolgáltatások teljesítésének időpontjában az [aktuárius](#aktuárius) szándéka szerint fel fogja használni.

**Jog (**[**AGyMSz 1**](AGyMSz1_2015-04-28.docx#Jogszabály)**,** [**1A**](AGyMSz1A_2020-08-19.docx)**,** [**4**](AGyMSz4_2022-06-01.docx)**) –** Az alkalmazandó törvények, jogszabályok, illetve bármely más, kötelező érvényű joghatóság (például számviteli szabványok és bármely, ténylegesen kötelező érvényű szabályozói iránymutatás) dokumentumai.

**Mérési időpont (**[**AGyMSz 4**](AGyMSz4_2022-06-01.docx)**) –** Az az időpont, amikorra vonatkozóan egy eszköz vagy kötelezettség értékét kimutatják, függetlenül attól, hogy a tényleges számításokat mikor – akár egy másik időpontban – végezték el, majd a számított értéket a mérési időpontra vonatkozóan időben előrefelé vagy visszafelé görgették.

**Modell (**[**AGyMSz 1**](AGyMSz1_2015-04-28.docx)**,** [**1A**](AGyMSz1A_2020-08-19.docx#Modell)**,** [**4**](AGyMSz4_2022-06-01.docx)**)** – A szervezetek vagy események közötti kapcsolatok egyszerűsített ábrázolása statisztikai, pénzügyi, gazdasági vagy matematikai fogalmak felhasználásával. A modellnek van specifikációja, illetve feltételezéseket, [adatokat](#adatok) és módszereket használ olyan eredmények előállítása érdekében, amelyek célja hasznos információkat szolgáltatni az adott rendszerről.

**Modellirányítás (**[**AGyMSz 1A**](AGyMSz1A_2020-08-19.docx)**) –** Olyan eljárások és szervezeti struktúra alkalmazása, amelyet úgy alakítottak ki, hogy a [célfelhasználók](#Célfelhasználó) megbízhassanak a [modell](#Modell) eredményeiben.

**Modellkockázat (**[**AGyMSz 1A**](AGyMSz1A_2020-08-19.docx#Modkoc)**) –** Annak kockázata, hogy a [modellben](#Modell) vagy annak használatában fennálló hiányosságok miatt a [modell](#Modell) eredményeinek [célfelhasználója](#Célfelhasználó) téves következtetést von le az adott eredményekből.

**Vélemény (**[**AGyMSz 1**](AGyMSz1_2015-04-28.docx)**,** [**1A**](AGyMSz1A_2020-08-19.docx)**) –** Valamely [aktuárius](#aktuárius) által megfogalmazott vélemény, amelyre a [célfelhasználók](#Célfelhasználó) az [aktuárius](#aktuárius) szándéka szerint támaszkodni fognak.

**Megbízó (**[**AGyMSz 1**](AGyMSz1_2015-04-28.docx#Megbízó)**,** [**1A**](AGyMSz1A_2020-08-19.docx)**,** [**4**](AGyMSz4_2022-06-01.docx)**)** – Az [aktuáriusi szolgáltatások](#aktuáriusi_szolgáltatások) nyújtójának megbízást adó fél. A megbízó általában az ügyfél vagy az [aktuárius](#aktuárius) munkáltatója.

**Szakmai megítélés (**[**AGyMSz 1**](AGyMSz1_2015-04-28.docx#Szakmai)**,** [**1A**](AGyMSz1A_2020-08-19.docx)**) –** Az [aktuáriusnak](#aktuárius) az aktuáriusi képzésen és saját tapasztalatain alapuló megítélése.

**Jelentés (**[**AGyMSz 1**](AGyMSz1_2015-04-28.docx#Jelentés)**,** [**1A**](AGyMSz1A_2020-08-19.docx)**,** [**4**](AGyMSz4_2022-06-01.docx)**)** – Az [aktuárius](#aktuárius) [kommunikációi](#kommunikáció)(i), amely(ek) az [aktuáriusi szolgáltatások](#aktuáriusi_szolgáltatások) elvégzése során kapott eredmények egy részét vagy egészét bemutatja(k) a [célfelhasználó](#Célfelhasználó) számára, beleértve az eredményeket, tanácsokat, ajánlásokat, megállapításokat és [véleményeket](#Vélemény) bármilyen rögzített formában, például papíron, szövegszerkesztő vagy táblázatkezelő fájlok, e-mail, weboldal(ak), diavetítés, valamint hang- vagy videofelvételek formájában.

**Későbbi esemény (**[**AGyMSz 1**](AGyMSz1_2015-04-28.docx#Későbbi)**) –** Olyan esemény, amelyről az [aktuárius](#aktuárius) az [értékelési időpontot](AGyMSz1_2015-04-28.docx) követően (vagy azt az időpontot követően, amelyre az [aktuáriusi szolgáltatások](#aktuáriusi_szolgáltatások) vonatkoznak), de az [aktuáriusi szolgáltatások](#aktuáriusi_szolgáltatások) eredményeiről szóló aktuáriusi [kommunikáció](#kommunikáció) kézbesítését megelőzően szerez tudomást.

**Változó elvonásos modell (**[**AGyMSz 4**](AGyMSz4_2022-06-01.docx)**)** – Az [általános mérési modellnek](#általános_mérési_modell) az [IFRS 17](#IFRS17) standardban meghatározott, a közvetlen nyereségrészesedést tartalmazó biztosítási szerződések értékelésére vonatkozó módosítása.

**Munka (**[**AGyMSz 1**](AGyMSz1_2015-04-28.docx#Munka)**,** [**1A**](AGyMSz1A_2020-08-19.docx)**,** [**4**](AGyMSz4_2022-06-01.docx)**) –** Az [aktuárius](#aktuárius) által végzett, az [aktuáriusi szolgáltatásokkal](#aktuáriusi_szolgáltatások) kapcsolatos valamennyi aktuáriusi tevékenység. Általában magában foglalja a megbízás körülményeire vonatkozó ismeretszerzést, az elegendő mennyiségű és megbízható minőségű [adat](#adatok) megszerzését, a feltételezések és a módszertan kiválasztását, a számításokat és azok eredményének észszerűségi vizsgálatát, más személyek munkájának felhasználását, [vélemény](#Vélemény) és tanács megfogalmazását, a dokumentálást, a [jelentéstételt](#Jelentés) és minden egyéb [kommunikációt](#kommunikáció).